CELEX: 32009R0205
Language: et
Date: 2009-03-16 00:00:00
Title: Komisjoni määrus (EÜ) nr 205/2009, 16. märts 2009 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis ( Riso Nano Vialone Veronese (KGT))

17.3.2009   
            
            
               ET
            
            
               Euroopa Liidu Teataja
            
            
               L 71/15
            
         
      KOMISJONI MÄÄRUS (EÜ) nr 205/2009,
   16. märts 2009,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Riso Nano Vialone Veronese” (KGT))
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,
   ning arvestades järgmist:
   
               (1)
            
            
               Määruse (EÜ) nr 510/2006 artikli 9 lõike 1 esimese lõigu ja artikli 17 lõike 2 kohaselt vaatas komisjon läbi Itaalia taotluse saada heakskiit komisjoni määrusega (EÜ) nr 1107/96 (2) (muudetud komisjoni määrusega (EÜ) nr 1263/96) (3) registreeritud kaitstud geograafilise tähise „Riso Nano Vialone Veronese” spetsifikaadi üksikasjade muudatustele.
            
         
               (2)
            
            
               Taotluses soovitakse muuta spetsifikaati toote kirjelduse osas. Esimese muudatusega täpsustatakse, et kasutatavad seemned peavad olema sordist „Vialone Nano”. Teine muudatus on seotud riisiterade biomeetriliste omadustega ja sellega määratakse kindlaks seniste keskmiste väärtuste asemel miinimum- ja maksimumväärtused. Kolmas muudatus on seotud füüsikalis-keemiliste parameetritega (amüloos, geelistumine, konsistents, viskoossus).
            
         
               (3)
            
            
               Komisjon on kõnealused muudatused läbi vaadanud ja leidnud, et need on õigustatud. Kuna muudatused on väikesed määruse (EÜ) nr 510/2006 artikli 9 tähenduses, võib komisjon need heaks kiita ilma kõnealuse määruse artiklites 5, 6 ja 7 kirjeldatud menetluskorda järgimata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Riso Nano Vialone Veronese” spetsifikaati muudetakse vastavalt käesoleva määruse I lisale.
   Artikkel 2
   Kokkuvõtlik ülevaade spetsifikaadi üksikasjadest on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 93, 31.3.2006, lk 12.
   
      (2)  EÜT L 148, 21.6.1996, lk 1.
   
      (3)  EÜT L 163, 2.7.1996, lk 19.
   
      I LISA
      Kaitstud geograafilise tähise „Riso Nano Vialone Veronese” spetsifikaadis on heaks kiidetud järgmised muudatused.
      
         Toote kirjeldus
      
      
                  1)
               
               
                  Artikli 4 lõikes 5
                  
                              
                                 asendatakse
                              
                           
                           
                              
                                 „Kasutatava sordi „Vialone Nano” seemnetes ei tohi olla krüptogaamide parasiite, nagu: Pyrcularia oryzae, Fusarium monoliforme, Drechslera oryzae. ENSE peab olema seemned sertifitseerinud.”
                              
                           
                        
                              
                                 järgmisega:
                           
                           
                              
                                 „Kasutatavad seemned peavad olema sordist „Vialone Nano” ning seemneid sertifitseeriva asutuse ENSE (Ente Nazionale Sementi Elette) sertifitseeritud.”
                              
                           
                        
            
                  2)
               
               
                  Tera biomeetrilisi omadusi käsitleva artikli 6 lõikes 1
                  
                              
                                 asendatakse
                              
                           
                           
                              
                                 
                                             „pikkus
                                          
                                          
                                             :
                                          
                                          
                                             5,7 mm;
                                          
                                       
                                             laius
                                          
                                          
                                             :
                                          
                                          
                                             3,5 mm;
                                          
                                       
                                             paksus
                                          
                                          
                                             :
                                          
                                          
                                             2,1 mm;
                                          
                                       
                                             kuju (pikkus/laius)
                                          
                                          
                                             :
                                          
                                          
                                             1,6”
                                          
                                       
                           
                        
                              
                                 järgmisega:
                           
                           
                              
                                 
                                             „pikkus
                                          
                                          
                                             :
                                          
                                          
                                             5,6–5,8 mm;
                                          
                                       
                                             laius
                                          
                                          
                                             :
                                          
                                          
                                             3,4–3,6 mm;
                                          
                                       
                                             paksus
                                          
                                          
                                             :
                                          
                                          
                                             2,0–2,2 mm;
                                          
                                       
                                             kuju (pikkus/laius)
                                          
                                          
                                             :
                                          
                                          
                                             1,5–1,7”.
                                          
                                       
                           
                        
            
                  3)
               
               
                  Füüsikalis-keemilisi parameetreid käsitleva artikli 6 lõikes 4
                  
                              
                                 asendatakse
                              
                           
                           
                              
                                 
                                             „amüloos
                                          
                                          
                                             :
                                          
                                          
                                             rohkem kui 23 % kuivaines;
                                          
                                       
                                             geelistumise aeg
                                          
                                          
                                             :
                                          
                                          
                                             15,5–16,5 minutit;
                                          
                                       
                                             konsistentsi näitaja
                                          
                                          
                                             :
                                          
                                          
                                             rohkem kui 0,90 kg/cm2;
                                          
                                       
                                             viskoossuse näitaja
                                          
                                          
                                             :
                                          
                                          
                                             vähem kui 1,1 g/cm”
                                          
                                       
                           
                        
                              
                                 järgmisega:
                           
                           
                              
                                 
                                             „amüloos
                                          
                                          
                                             :
                                          
                                          
                                             mitte vähem kui 21 % kuivaines;
                                          
                                       
                                             geelistumise aeg
                                          
                                          
                                             :
                                          
                                          
                                             15–20 minutit;
                                          
                                       
                                             konsistentsi näitaja
                                          
                                          
                                             :
                                          
                                          
                                             mitte vähem kui 0,85 kg/cm2;
                                          
                                       
                                             viskoossuse näitaja
                                          
                                          
                                             :
                                          
                                          
                                             mitte rohkem kui 2,5 g/cm”.
                                          
                                       
                           
                        
            
   
      II LISA
      KOKKUVÕTE
      
         Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta
      
      „RISO NANO VIALONE VERONESE”
      
         EÜ nr: IT-PGI-0117-1529-16.02.2001
      
      KPN ( ) KGT (X)
      Käesolevas kokkuvõttes esitatakse teavitamise eesmärgil spetsifikaadi põhipunktid.
      1.   Liikmesriigi pädev asutus
      
                  Nimi
               
               
                  :
               
               
                  MINISTERO DELLE POLITICHE AGRICOLE E FORESTALI
               
            
                  Aadress
               
               
                  :
               
               
                  Via XX Settembre n.20 – 00187 ROMA
               
            
                  Tel
               
               
                  :
               
               
                  06-4819968
               
            
                  Faks
               
               
                  :
               
               
                  06-42013126
               
            
                  E-post
               
               
                  :
               
               
                  qtc3@politicheagricole.it
               
            2.   Taotlejate rühm
      
                  Nimi
               
               
                  :
               
               
                  Consorzio Tutela Riso Vialone Nano Veronese IGP
               
            
                  Aadress
               
               
                  :
               
               
                  Via Mazzini, 2b – 37063 Isola della Scala (VR)
               
            
                  Tel
               
               
                  :
               
               
                  045 6630815
               
            
                  Faks
               
               
                  :
               
               
                  045 7300397
               
            
                  E-post
               
               
                  :
               
               
                  —
               
            
                  Koosseis
               
               
                  :
               
               
                  tootjad/töötlejad (X) muu ( )
               
            3.   Toote liik
      
                  Klass 1.6 —
               
               
                  Puuviljad, köögiviljad ja teraviljad
               
            4.   Spetsifikaat
      (määruse (EÜ) nr 510/2006 artikli 4 lõikega 2 ette nähtud nõuete kokkuvõte)
      4.1.   Nimetus
      „Riso Nano Vialone Veronese”
      4.2.   Kirjeldus
      Keskmise suuruse, peene, oheteta ümmarguse teraga poolvarajane sort. Aretusliin: „Nano” x „Vialone”;
      liik: jaapani riis;
      kasutuselevõtu aasta: 1937;
      kasvuaeg: 155 päeva;
      varre pikkus: 95,2 cm;
      sõlmede värvus: violetne;
      sõlmevahede värvus: violetsetriibuline;
      lehelaba: violetsetriibuline, rippuv;
      lehetupe värvus: violetne;
      kõrvakeste värvus: violetne;
      lülide värvus: violetne;
      lehekeeleke: pikkus 17,0 mm, lõhestunud, violetse värvusega; abileht: langev;
      pööris: pikkus 17,8 cm, rippuv, avatud tüüpi, tugevalt pingul, oheteta;
      armi värvus: pigmenteerunud;
      lible värvus: lillakaspruun;
      sõkalde värvus: kere lillakaspruun, kest lillakaspruun, tipp lillakaspruun;
      pähik: oheteta, keskmiselt karvane, pikkus 8,1 mm, laius 4,1 mm, 1 000 tera kaal 37,9 g;
      riisituum: valge terakest, pikkus 5,6–5,8 mm, laius 3,4–3,6 mm, paksus 2,0–2,2 mm, kuju (pikkus/laius) 1,5–1,7 mm, 1 000 tera kaal 31,1 g;
      külmataluvus: kõrge seemik, keskmise pikkusega õitsemisaeg; vastupidavus sügavas vees (40–50): suur;
      seemiku arenemise kiirus: suur; nõutav viljakuse tase: keskmine; tootlikkus: 55 %.
      Selleks et riisi „Riso Vialone Nano Veronese” paremini eristada,
      on sordipuhtusest kõrvalekalde suurim lubatud määr 2 % ja lisaks peab riis vastama järgmistele füüsikalis-keemiliste näitajatele:
      
                  —
               
               
                  :
               
               
                  amüloos
               
               
                  :
               
               
                  mitte vähem kui 21 % kuivaines;
               
            
                  —
               
               
                  :
               
               
                  geelistumise aeg
               
               
                  :
               
               
                  15–20 minutit;
               
            
                  —
               
               
                  :
               
               
                  konsistentsi näitaja
               
               
                  :
               
               
                  mitte vähem kui 0,85 kg/cm2;
               
            
                  —
               
               
                  :
               
               
                  viskoossuse näitaja
               
               
                  :
               
               
                  mitte rohkem kui 2,5 g/cm.
               
            4.3.   Geograafiline piirkond
      Verona provintsi lõunaosa kommuunid: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio ja Povegliano Veronese.
      4.4.   Päritolutõend
      Tootmisprotsessi iga etappi jälgitakse ning kõik sissetulevad ja väljaminevad tooted dokumenteeritakse. Lisaks eespool nimetatule tagavad toote jälgitavuse tootjate ja pakendusasutuste sissekandmine kontrolliasutuse hallatavatesse eriregistritesse ning toodetud koguste kontrolli deklaratsioonid. Kõik registrisse kantud füüsilised või juriidilised isikud alluvad kontrolliasutuse kontrollile.
      4.5.   Tootmismeetod
      Kasutatavad seemned peavad olema sordist „Vialone Nano” ning seemneid sertifitseeriva asutuse ENSE (Ente Nazionale Sementi Elette) sertifitseeritud.
      Uusimate sortidega võrreldes on riis „Riso Vialone Nano” vähetootlik, tundlik närbumistõve suhtes, kergesti lamanduv ja selle kasvatamine nõuab erilist hoolikust.
      Eespool nimetatud Verona piirkonna pinnas, allikavesi, kliima ja külvikord on tasakaalustatud faktorite kombinatsioon, mis võimaldab riisil läbida kasvutsükli raskusteta ja kasvatada suure täis riisituuma, mille keskel on suur ümmargune riisitera, millist muudes riisikasvatuspiirkondades alati ei saada.
      Tuleb mainida, et Verona piirkonna kerge ja puhta pinnase pH tase on tänu selles sisalduvale lubjale ja alati leeliselistele vetele vähemalt 7,5.
      Tugev leeliselisus iseloomustab ja eristab selgelt Verona riisipõldude keskkonda suuremast osast muudest Itaalia riisipõldudest, mis on põhiliselt happelised ja vähelubjased.
      Riisi töödeldakse kohalikes riisiveskites, mille eelkäijateks olid XVI sajandil suurel hulgal piirkonda tekkinud veskid (pile da riso), millest mõni töötab veel tänapäevalgi. Nendes puhastati riis kestast hüdrauliliste uhmrinuiade abil. Isegi kui praegu toimub suurem osa töötlemisest kaasaegsete masinate abil, järgitakse siiski nõudeid, mis võimaldavad saada sajanditepikkuse traditsiooni jooksul tekkinud tulemuse. Riisiteri ei koorita ega kroovita kunagi täielikult; tera jääb osaliselt kestaga kaetuks ja sobib sellisena kõige paremini Verona tüüpilise risoto valmistamiseks.
      4.6.   Seos piirkonnaga
      Riisi „Riso Vialone Nano Veronese” võib toota piiratud alal, mida iseloomustab ühtlane kliima. Kasvatamise teevad võimalikuks allikavete pehmus ja puhtus, mis on sellele piirkonnale üsna iseloomulik. Nendes piirkondades kasutatakse riisi viljelemiseks külvikorrasüsteemi, millega vähendatakse oluliselt taimekaitsevahendite ja keemiliste väetiste kasutamist.
      Verona piirkonna pinnase omadused eristavad seda teistest riisikasvatuspiirkondadest:
      
                  —
               
               
                  pinnase pH tase, mis on alati aluseline;
               
            
                  —
               
               
                  lubjastest kaljudest voolav allikavesi, mis on seega samuti aluseline;
               
            
                  —
               
               
                  kultuuritraditsioon, mis siiani säilitab riisikasvatuskultuuri pärandit.
               
            4.7.   Kontrolliasutus
      
                  Nimi
               
               
                  :
               
               
                  Ente Nazionale Risi
               
            
                  Aadress
               
               
                  :
               
               
                  Piazza Pio XI, 1 – 20123 MILANO
               
            
                  Tel
               
               
                  :
               
               
                  02 8855111
               
            
                  Faks
               
               
                  :
               
               
                  02 861372
               
            
                  E-post
               
               
                  :
               
               
                  info@enterisi.it
               
            4.8.   Märgistus
      Riis pakendatakse paberkotti, millel on tootja riisiveski silt ja kaitstud päritolunimetuse tähis.
      Märgisele peab olema kirjutatud „Riso Nano Vialone Veronese KGT”.
      Logol on Cangrande della Scala valgel hobusel, mustal tagapõhjal kollane riisipähik, logo allosas on Verona vapp, millel on punane redel kollasel taustal.